कैटरीना कैफ ने जिम में दी इन लोगों को कड़ी टक्कर, एक्ट्रेस ने बॉलीवुड कलाकारों के भी उड़ाए होश- Video  
कैटरीना कैफ के जिम वीडियो ने उड़ाए सबके होश
बॉलीवुड कलाकार ने एक्ट्रेस का अंदाज देख बांधे तारीफों के पुल
कैटरीना कैफ का वीडियो हुआ वायरल
बॉलीवुड एक्ट्रेस कैटरीना कैफ (Katrina Kaif) अपनी फिल्मों के साथ-साथ अपनी अदाओं और फिटनेस को लेकर भी खूब जानी जाती हैं. हर फिल्म में एक्ट्रेस का अलग ही अंदाज देखने को मिलता है. खास बात तो यह है कि एक्ट्रेस फिल्मों के अलावा सोशल मीडिया पर खूब चर्चा में रहती हैं और उनके हाल के वीडियो ने तो सबको चौंकाकर रख दिया है. दरअसल, कैटरीना कैफ ने अपने इंस्टाग्राम एकाउंट से जिम वीडियो शेयर किया है, जिसे देखकर बॉलीवुड सितारे हैरान रह गए हैं. इन वीडियो में कैटरीना कैफ जिम में ही लोगों को कड़ी टक्कर देती नजर आ रही हैं. इतना ही नहीं, उन्होंने ट्रेनर के किसी भी टास्क से हार न मानते हुए बखूबी एक्सरसाइज की है. 
When @rezaparkview is in town u can always expect madnessssssss , @yasminkarachiwala and my workout partner rama returns #flexagon
A post shared by  Katrina Kaif (@katrinakaif) on Dec 4, 2019 at 5:09am PST

अपने पहले वीडियो में कैटरीना कैफ (Katrina Kaif) जिम में रहते हुए दो शख्स को कड़ी टक्कर देती दिखाई दे रही हैं. इस वीडियो में एक्ट्रेस का अंदाज देखने लायक है. अपने अगले वीडियो में कैटरीना कैफ भारी सामान पकड़े एक्सरसाइज करती नजर आ रही हैं. खास बात तो यह है कि एक्सरसाइज के बीच एक बार भी एक्ट्रेस की एनर्जी कहीं कम नहीं लगी. उन्होंने अंदाज से साथ में मौजूद लोगों को कड़ी टक्कर दी. कैटरीना कैफ के यह वीडियो न केवल उनकी फिटनेस का बखूबी प्रमाण है, बल्कि दूसरों को भी प्रेरित करने कि लिए बेस्ट है. 
कैटरीना कैफ (Katrina Kaif) के इस वीडियो पर कमेंट करते हुए फराह खान (Farah Khan) ने लिखा, "मैं बस आपको ही देख रही थी." उनके अलावा नर्गिस फाकरी (Nargis Fakri) ने कैटरीना कैफ के वीडियो को Wow कहकर सराहा, तो वहीं श्रद्धा कपूर ने शोकिंग इमोजी के जरिए अपना रिएक्शन दिया. बॉलीवुड कलाकारों के अलावा एक्ट्रेस के फैंस भी उनके इस वीडियो को लेकर तारीफ करते नहीं थक रहे हैं. बता दें कि कैटरीना कैफ आखिरी बार 'भारत' में नजर आई थीं. इस फिल्म में लोगों ने सलमान खान (Salman Khan) के साथ उनकी कैमेस्ट्री को काफी पसंद किया था. 'भारत' के बाद कैटरीना कैफ जल्द ही अक्षय कुमार (Akshay Kumar) के साथ फिल्म 'सूर्यवंशी' में भी नजर आने वाली हैं.